《汉宫春 风雨不寐有作》
清代·吕承婍

底事抛人，看锦帆瞥过横塘。侬是萱帏作伴，雁序成行。

团圞坐话，算原来、未解凄凉。遥怜有、青衫倦客，今番怎奈昏黄。

何况萧萧暮雨，恁无情做作，急洒春江。几曾拥衾，独自消受银缸。

可能成梦，梦成时、定绕红窗。好分付、浓云淡日，晓来放点晴光。

作者简介：字子奇，阳湖人，贻安女，同邑汤成烈室。